Lilli Bendriss

Lilli Bendriss (født 1946) er en norsk TV-personlighet, forfatter og påstått klarsynt. 

Bendriss er kjent for å ha vært med som selverklært klarsynt mellomledd mellom avdødes ånder og levende mennesker i to tv-serier på TVNorge. I tre år var hun «synsk medhjelper» i Fornemmelse for mord, en dokumentarserie om uoppklarte drapssaker som ble sendt fra 2002 til 2004. Deretter, siden starten i 2005, har hun vært med i alle 14 sesongene av Åndenes makt, en underholdningsserie med «jakt på spøkelser» forskjellige steder i Norge.

I 2021 er Bendriss aktuell med serien Spøkelsesjegerne. Serien blir sendt på Discovery+ og går ut på at Bendriss og de to youtuberene Robin Hofset og Victoria Skau reiser og besøker Gamle Luster Sanatorium, Gamle Fredrikstad fengsel og Gamle Deichmanske bibliotek for å jakte på spøkelser. Serien fikk terningkast 2 fra VGs anmelder som beskriver serien som «ikke engang underholdende tøys».

Bendriss omtaler seg selv som «klarsynt, medium, livsveileder og healer». I 2010 ga hun ut bøkene Bevissthetsskiftet og Gaven på Galileio Forlag.Reklameomtale av Gaven i nettbokhandelen energica.no I 2018 kom boka Alt jeg ser på Gyldendal forlag.Gyldendals reklameside for Lilli Bendriss' Alt jeg ser, utgitt i 2018

I 2019 deltok hun i realityprogrammet Kjendis søker kjæreste på TV2.Nettavisen 5. april 2019: Lilli Bendriss fant kjærligheten: - Vekker den seksuelle energien på nytt

 Referanser 

 Eksterne lenker 



Kategori:Norske TV-personligheter
Kategori:Klarsynte
Kategori:Norske sakprosaforfattere
Kategori:Personer fra Hareid kommune